Det var dog først med vedtagelsen af den første kreditforeningslov i 1850, at kreditforeningstanken slog igennem for alvor.<ref name=BGO/> I 1830'erne opstod et stort behov for at få tilført kapital til byggeriet, ikke mindst på landet som følge af [[landboreformerne]], og derfor begyndte man at diskutere, hvordan boligfinansieringen kunne reformeres. Det mundede ud i kreditforeningsloven, hvor en kreditforening var en forening af låntagere, der hæftede solidarisk.<ref name=FD/> Derpå blev i 1851 de to første egentlige kreditforeninger i moderne forstand, ''Kreditforeningen af Jydske Landejendomsbesiddere'' og ''Østifternes Kreditforening'', stiftet, og de blev fulgt af yderligere en halv snes foreninger i løbet af 1800-tallet.<ref>[http://denstoredanske.dk/index.php?sideId=110858 Hans Chr. Johansen: opslagsordet ''kreditforening'' i Den Store Danske, Gyldendal. Hentet 5. januar 2020.]</ref>
Jura Juridiske_begreber Bygninger,_konstruktioner_og_anlæg Sikkerhed